laion/Wikipedia-Exotic huggingface dataset:
ტერნტეიბლიზმი

ტერნტეიბლიზმი (ინგ. Turntablism) — ჰიპ-ჰოპის სუბჟანრი, რომელიც ყურადღებას ამახვილებს გრამფირფიტის მანილუპირებაზე. ადამიანი, რომელიც ტერნტეიბლიზმით არის დაკავებული,ტერნტეიბლისტია. ტერმინი 1994 წელს მოიგონა DJ Supreme-მა, განსასხვავებლად იმ კატეგორიის დიჯეებისა, რომლებიც მხოლოდ ჩანაწერს აჟღერებენ თავდაპირველი ფორმით, მათგან, ვინც სინამდვილეში ჩანაწერის ხმის მანიპულაციას ახდენს. ტერმინს შემდგომში პოპულარიზაცია გაუკეთა DJ Babu-მ, რომელიც საკუთარ მიქსებს ხელს ამგვარად აწერდა „მიქსირებულია ბაბუ - ტერნტეიბლისტის მიერ“ (mixed by Babu the Turntablist). ტერნტეიბლისტი დიჯეები იყენებენ ტერნტეიბლ (ინგლ. გადააბრუნე მაგიდა) ტექნიკას, როგორიცაა „ფხაჭვნა“ ან რიტმის არევა ორიგინალური მუსიკალური ნამუშევრების კომპოზიციაში. ტერნტეიბლიზმი ფოკუსს ახდენს უფრო ტერნტეიბლ ტექნიკაზე, ვიდრე თავად მიქსირებაზე, რეპსა თუ ვოკალურ შედეგზე. ზოგიერთი ტერნტეიბლისტი ცდილობს თავი დაიმკვიდროს, როგორც ნამდვილმა მუსიკოსმა, რომელსაც შეუძლია სხვა შემსრულებლებთან იმპროვიზებული ინტერაქცია. What is New York Rap? ტერნტეიბლიზმის ისტორია დაარქივებული 2016-11-04 საიტზე Wayback Machine. ↑ Newman, Mark "Markski" (January 3, 2003). History of Turntablism. დაარქივებული 2009-03-20 საიტზე Wayback Machine. ↑ Oswald, John (2004). „Bettered by the Borrower: The Ethics of Musical Debt“, რედ. Christopher Cox and Daniel Warner: Audio Culture: Readings in Modern Music. The Continuum International Publishing Group Inc, გვ. 132. ISBN 0-8264-1615-2.
Jack Daniel's

Jack Daniel's (ჯეკ დენიელსი) — ტენესური ვისკის ბრენდი. გამორჩეულია თავისი კვადრატული ბოთლის ფორმითა და შავი იარლიყით. ის გვხვდება ფილმებში, სიმღერებში, რომანებში და არის ძლიერ დაკავშირებული როკ-ენ-როლთან, ქანთრისთან, ამერიკელ ჯიმი პეიჯთან, ფრენკ სინატრასთან, კიტ რიჩარდსთან, ლემისთან, ნიკი სიქსთან და სლეშთან. ბრენდი არის წარმოებული ქალაქ ლენჩბურგში ჯეკ დენიელსის არყის სახდელ ქარხანაში, 1956 წლიდან მისი მფლობელი გახდა კომპანია ბრაუნ-ფორმენი. მიუხედავად ქარხნის ექსპლოატაციისა მისი სახლი მური რჩება. ვიკისაწყობში არის გვერდი თემაზე: Jack Daniel's ოფიციალური საიტი Jack Daniel's family genealogy "An Interview with Jimmy Bedford, Distiller, Jack Daniels," დაარქივებული 2011-07-07 საიტზე Wayback Machine. AlcoholReviews.com. The story of 'Jack' Daniel დაარქივებული 2011-06-07 საიტზე Wayback Machine. Building a better barrel – Associated Press June 6, 2007
Nokia 7710

Nokia 7710 — ნოკიას მიერ გამოშვებული 2G სმარტფონი. აპარატს აქვს 1,3 მეგაპიქსელიანი კამერა, (189გ), FM რადიო, Bluetooth 1.2, ციფრული მუსიკალური ფლეიერი, მეხსიერების ბარათი MMC. მისი მეხსიერების ბარათის და ეკრანის შედარებით დიდი ზომის გამო, მას შეუძლია შეასრულოს პორტატული მედია ფლეიერის ფუნქცია. ამის გარდა თუ მობილურს მოვხსნით ზურგს და მის მაგივრად ზედ სპეციალურ მიმღებს - NOKIA STREAMER SU-22 დავამაგრებთ, შესაძლებელი იქნება ტელევიზიის იმ არხების ყურება რომლებიც DVB-H სტანდარტის ციფრულ სიგნალს გადასცემენ. Nokia 7710[მკვდარი ბმული] NOKIA STREAMER SU-22
უდიები

უდიები, უდინები (თვითსახელწოდება — „უდი, უტი / уди, ути“) — კავკასიაში მცხოვრები ერთ-ერთი ავტოქთონი ხალხი. ისტორიული საცხოვრებელი ადგილი თანამედროვე აზერბაიჯანის ტერიტორია. ამჟამად ცხოვრობენ რუსეთის, საქართველოს, აზერბაიჯანის, სომხეთის, ყაზახეთისა და უკრაინის ტერიტორიებზე. საერთო მოსახლეობა შეადგენს 8 440 კაცს. მიიჩნევიან კავკასიის ალბანელების შთამომავლებად. მკვლევართა აზრით უდიების ხსენება ძველი დროიდან მოდის. ამის ძირითად საბუთად მოჰყავთ საისტორიო წყაროებში მოხსენებული სახელწოდება ბერძ. ούιτιοι, სომხ. ուտիք [ვიტიქ] და სხვა. ფიქრობენ რომ ამ ტერმინით აღინიშნებოდა ძველი ალბანეთის ტერიტორიაზე მოსახლე ხალხი, რომელსაც დღეს უდიები ეწოდება. უდიები ქრისტიანობის მიმდევრები არიან (სომხური სამოციქულო ეკლესია და ქართული მართლმადიდებლური ეკლესია). საქართველოში ძირითადად ყვარლის მუნიციპალიტეტის სოფელ ზინობიანში ცხოვრობენ. კავკასიის ალბანეთი კავკასიის ალბანეთის ენა ალბანური დამწერლობა უდიური ენა კალანკატუაცი მ., ალვანთა ქვეყნის ისტორია, თბ, 1985 თ. შარაბიძე, ვინ არიან უდიები?!კრ. ისტორიულ-ეთნოგრაფიული ძიებანი, V, თბ., 2003 Удины: (Материалы для антропологии Кавказа) / А.А. Арутинов. - М.: Тип. С.П. Семёнова, 1905. - 136, [5] с.: рис.; табл. - (Известия Имп. общ. любителей естествознания, антропологии и этнографии, сост. при Имп. Моск. ун-те. Т. CVI . Труды антропологического отдела. Т. XXIII .) Удины, Советский Энциклопедический Словарь. М., 1980, с. 1386 Кузнецов И., Удины, 2003, Библиотека “Вехи”, [1] დაარქივებული 2021-02-25 საიტზე Wayback Machine. . John M. Clifton, Deborah A. Clifton, Peter Kirk, and Roar Ljÿkjell, The Sociolinguistic Situation of the Udi in Azerbaijan, SIL International, 2005 [2] დაარქივებული 2012-10-02 საიტზე Wayback Machine. Wolfgang Sch., The cognitive dimension of clausal organization in Udi, 2000 Transcaucasie, population oudi ვიკისაწყობში არის გვერდი თემაზე: უდიები ↑ The Sociolinguistics Situation of the Udi in Azerbaijan დაარქივებული 2012-10-02 საიტზე Wayback Machine. - John M. Clifton, Deborah A. Clifton, Peter Kirk, and Roar Ljøkjell ↑ 2.0 2.1 „Ethnic Groups in Georgia # 3 – Udis“. The Georgian Times. 2008-04-17. დაარქივებულია ორიგინალიდან — 2008-08-29. ციტირების თარიღი: 2008-04-17. ↑ "Population by ethnic groups" დაარქივებული 2007-12-20 საიტზე Wayback Machine. The State Statistical Committee of the Republic of Azerbaijan ↑ Ethnical composition of the Population of the Russian Federation დაარქივებული 2010-06-16 საიტზე Wayback Machine. (2002) ↑ „Muslim Kurds and Christian Udis“. Hetq Online. 2006-11-13. დაარქივებულია ორიგინალიდან — 2009-08-17. ციტირების თარიღი: 2006-11-13. ↑ 6.0 6.1 „რუსული ვიკიპედია“. ↑ The Red Book of Peoples: The Udis ↑ უდიები, საქართველოს პარლამენტის ბიბლიოთეკა ↑ ქართული საბჭოთა ენციკლოპედია, ტ. 10, თბ., 1986. — გვ. 102. ↑ Л. Меликсетбеков, «К истории удин», „თბილ. უნივ. შრომები“, ტ. XXII, თბ., 1942 ↑ Udins.ru სოფელ ზინობიანი დაარქივებული 2010-08-07 საიტზე Wayback Machine. (რუსული)
ექსცესი (ჯგუფი)

ექსცესი — ქართული რეპ ჯგუფი, რომელიც 1999 წელს, თბილისში დაარსდა. ჯგუფი სამი წევრისგან შედგებოდა. ჯგუფი ექსცესი შეიქმნა 1991 წლის ნოემბერში, ქ.თბილისში. ჯგუფის სადებიუტო სიმღერა იყო შაბაშის ღამე. პირველი სიმღერის ჩაწერის შემდეგ ჯგუფთან მუშაობას დაიწყო პროდიუსერმა, მიშა ჩხაიძემ. პირველი კონცერტი ჯგუფმა რუსთავში გამართა. თბილისში მათი დებიუტი გრიბოედოვის თეატრში შედგა, 1999 წლის 19 დეკემბერს. ამ დროისათვის ჯგუფს უკვე ჰქონდა თავისი ჩამოყალიბებული იმიჯი — შავი ანაფორები. ამის შემდეგ ჩაიწერა პირველი დუეტი ჯგუფ Doog Street-თან(აპოკალიფსი). 2000 წელს ჯგუფს უკვე ჰქონდა დასრულებული პირველ ალბომზე მუშაობა, თუმცა პოლიციასთან შექმნილმა პრობლემებმა ალბომის გამოშვება დროებით შეაფერხა. 2000 წლის ოქტომბერში გამოვიდა პირველი ალბომი და ჯგუფმა თავისი პირველი მუსიკალური ვიდეო, „განკითხივს დღე“ წარადგინა. 2000 წლის სექტემბერში ჯგუფმა მეორე ალბომზე დაიწყო მუშაობა და 2001 წლის აგვისტოში უკვე დასრულებული წარედგინა საზოგადოებას. ალბომის სახელი „ფულის ხანა“ უნდა ყოფილიყო, თუმცა გადაწყდა, რომ ალბომს „საფლავები“ ეწოდებოდა. ალბომში შესული ერთ-ერთი კომპოზიცია, „საფლავები“ ორნაწილინია, რომელიც დაწერილია მიტოვებულ სასაფლაოზე, ღამის სამ საათზე. ექსცესის პირველი სიმღერა, „შაბაშის ღამე“ „თაობა 2000-ის“ კრებულში შევიდა და დიდი აჟიოტაჟიც გამოიწვია. რამდენიმე რადიომ ჯგუფს სატანისტობა დასწამა და კატეგორიული უარი განაცხადა ჯგუფის სიმღერების თავის ეთერში გაშვებაზე. ამას ჯგუფის კარიერული წინსვლისთვის ხელი არ შეუშლია. ექსცესის პირველი კლიპი — „განკითხვის დღე“ , ნაჩვენები იყო სხვადასხვა ტელეარხებზე. ასევე წარმატებით იყო ნაჩვენები სტუდენტური ფილმების ფესტივალზე და ბათუმის ახალგაზრდული ფილმების საერთაშორისო ფესტივალზე. კლიპი არ გაუშვეს თბილისის ახალგაზრდული ფილმების საერთაშორისო ფესტივალზე. მიზეზი კი კვლავ ექსცესისადმი სატანიზმის პროპაგანდის უსაფუძვლო ბრალდება იყო. კომპოზიცია „წარსულის აჩრდილები“ გამოყენებული იქნა მუსიკალურ გაფორმებად ფილმში „ქართული საბრძოლო იარაღი“ (რეჟისორი: ნინო ჩიჩუა), რომლისთვისაც თბილისის კინოფესტივალზე პირველი ადგილი დაიკავა. თუმცა 2002 წელს გამართულ თბილისის კინოფესტივალ „დებიუტში“, „საუკეთესო მუსიკალური გაფორმების“ ნომინაციაში პირველი ადგილის აღების მიუხედავად ჯგუფს ჯილდო არ მიუღია. საქმე ისაა, რომ ამის შესახებ ჯგუფისთვის არავის არაფერი შეუტყობინებია, ხოლო ჯილდო თავად რეჟისორმა აიღო. თუმცა საქმე ასე არ დამთავრებულა, ამბავი კულტურის სამინისტროს ყურამდე მივიდა და გადაწყდა, რომ ჟიური თავიდან შეიკრიბებოდა და ჯგუფს თავისი კუთვნილი ჯილდო ოფიციალურად გადაეცემოდა. 7 დღე და 7 ღამე (2000) საფლავები (2001) ხაფანგი (2002) ოფიციალური საიტი დაარქივებული 2016-03-05 საიტზე Wayback Machine.
Touch (იუნიქსი)

touch — იუნიქსის ბრძანება, რომელიც ცვლის ფაილის ბოლო გამოყენების და შეცვლის თარიღს. აგრეთვე შესაძლოა ცარიელი ახალი ფაილის შექმნა. პროგრამა touch სულ პირველად იქნა გამოშვებული AT&T-ს იუნიქსის მეშვიდე ვერსიასთან ერთად. მისი ვერსია აგრეთვე არსებობს GNU coreutils პროგრამების კრებულში. პროგრამა touch ახარისხებს სხვადასხვა პარამეტრებს: -a: ცვლის მხოლოდ ფაილის ბოლო გამოყენების თარიღს -c: თუ ფაილი არ არსებობს მაშინ ახალ ფაილს არ ქმნის და შეტყობინებას არ იძლევა -m: ცვლის მხოლოდ ფაილის შეცვლის თარირს -r ფაილი: მხოლოდ ფაილის ბოლო გამოყენების და შეცვლის თარიღის გამოყენება -t თარიღი: ცვლის ფაილის ბოლო გამოყენების და შეცვლის თარირს (სპეციალური ფორმატის მიხედვით. დაბლა ნახეთ) თარიღის ფორმატია: [[cc]yy]MMDDhhmm[.ss] რაც "[" და "]" შორისაა, არ არის აუცილებელი. cc: წლის ორი პირველი რიცხვი yy: წლის ორი ბოლო რიცხვი MM: თვის წარმომადგენელი ორი რიცხვი DD: დყე, ორი რიცხვი hh: საათი, ორი რიცხვი mm: წუთი, ორი რიცხვი ss: წამი, ორი რიცხვი example.txt ფაილის შექმნა: # touch example.txt თარიღების შეცვლა: # touch -t 200701310846.26 index.html # touch -d '2007-01-31 8:46:26' index.html # touch -d 'Jan 31 2007 8:46:26' index.html index.html ფაილის თარიღი ხდება 2007 წლის 31 იანვარი, 8 საათი, 46 წუთი და 26 წამი. (ინგლისური) touch specification from the Single Unix Specification (ინგლისური) The ntouch/dtouch page (ინგლისური) examples showing how to use touch დაარქივებული 2008-11-03 საიტზე Wayback Machine. (ინგლისური) touch — manual page from GNU coreutils (ინგლისური) touch — manual page from OpenBSD
ლოხ-ნესის ურჩხული

ლოხ-ნესის ურჩხული (ინგლ. Loch Ness Monster; ნესი, ინგლ. Nessie) — წყლის ურჩხული, რომელიც ლეგენდის თანახმად შოტლანდიის ლოხ-ნესის ტბაში ცხოვრობს. პირველი წერილობითი საბუთი, სადაც ნახსენებია, არის 565 წლის წმინდა კოლუმბას ცხოვრება. წმინდანის აღსასრულის თხრობისას, ავტორი აღწერს „დიდსა ცხოველსა, უზარმაზარი ბაყაყის ნაირს, მაგრამ ბაყაყი არა იყო იგი“. წმინდა კოლუმბამ შეძლო ურჩხულის განდევნა ლოცვით. 1933 წელს გაზეთმა „ინვერნეს კურიერი“ პირველად გამოაქვეყნა ცოლ-ქმარ მაკეითა მონათხრობი ნესისთან შეხვედრის თაობაზე. ამავე წელს წყალში იყო შემჩნეული რამდენიმე კუზი, რომელნიც ტალღისებრ მოძრაობდნენ. ჟურნალი მსოფლიოს ირგვლივ, 1982 წელი Nova Documentary On Nessie Smithsonian Institution Skepdic entry on Nessie Darnton, John (1994-03-20). „Loch Ness: Fiction Is Stranger Than Truth“. The New York Times. ციტირების თარიღი: 2009-05-29. Binns, Ronald, The Loch Ness Mystery Solved, Great Britain, Open Books, 1983, ISBN 0-7291-0139-8 and Star Books, 1984, ISBN 0-352-31487-7 Burton, Maurice, The Elusive Monster: An Analysis of the Evidence from Loch Ness, London, Rupert Hart-Davis, 1961 Dinsdale, Tim, Loch Ness Monster, London, Routledge & Kegan Paul, 1961, SBN 7100 1279 9 Gould, R. T., The Loch Ness Monster and Others, London, Geoffrey Bles, 1934 and paperback, Lyle Stuart, 1976, ISBN 0-8065-0555-9 Holiday, F. W., The Great Orm of Loch Ness, London, Faber & Faber, 1968, SBN 571 08473 7 Mackal, Roy P., The Monsters of Loch Ness, London, Futura, 1976, ISBN 0-8600-7381-5 Whyte, Constance, More Than a Legend: The Story of the Loch Ness Monster, London, Hamish Hamilton, 1957 ვიკისაწყობში არის გვერდი თემაზე: ლოხ-ნესის ურჩხული
ჯიმარა (ყაზბეგის მუნიციპალიტეტი)

ჯიმარა (გიმარა) — ნასოფლარი საქართველოში, ყაზბეგის მუნიციპალიტეტში (კობის თემი), მდებარეობს ხოხის ქედის სამხრეთ კალთაზე, თრუსოს ხეობაში, მდინარე თერგის მარცხენა ნაპირზე. ზღვის დონიდან 2280 მეტრი, სტეფანწმინდიდან 42 კილომეტრი. 2014 წლის აღწერის მონაცემებით სოფელში აღარავინ ცხოვრობს. ქართული საბჭოთა ენციკლოპედია, ტ. 11, თბ., 1987. — გვ. 565. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 27 ივლისი 2016. ↑ სერგი მაკალათია, „ხევი“, ტფილისი, სახელმწიფო სასწავლო-პედაგოგიური გამომცემლობა, 1934 წ., გვ. 20. ნახსენებია სახელით „გიმრა“. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
იერომიელ მთავარანგელოზი

მთავარანგელოზი იერომიელი ხატებზე გამოისახება სასწორით ხელში. წმიდა წერილში იხსენიება იერომიელი, რაც ნიშნავს: ღვთისკენ ამაღლებას. განა ამას არ კითხულობდნენ მართალთა სულები თავიანთ სამყოფლებში, ამბობდნენ: როდემდის გვქონდეს იმედი? და როდისღა მოვა ჩვენი საზღაურის ნაყოფი? ამაზე მიპასუხა იერემიელმა, მთავარანგელოზმა და თქვა: როცა აღივსება თქვენში თესლთა რიცხვი, რადგან მან სასწორზე დადო წუთისოფელი; საზომით გაზომა და რიცხვით აღრიცხა დრო-ჟამი და არ აღძრავს, არც დააჩქარებს მათ უზენაესი, ვიდრე არ აღივსება დათქმული საწყაული. — (3 ეზრ.4:35-37) „წმიდანთა ცხოვრება“, ტომი IV, თბილისი, 2003 წ. ↑ წიგნი ეზრასი
რაფაელ მთავარანგელოზი

რაფაელ მთავარანგელოზი (ებრ. רפאל‎, — «ღვთიური მკურნალი»; «რაფა» — განკურნება, «ელი» — ღმერთი), სნეულებათაგან ადამიანთა დამხსნელია; ხატებზე რაფაელს მარჯვენა ხელში უჭირავს ჭურჭელი მაკურნებელი წამლით, მარცხენათი კი მოჰყავს მართალი ტობიას ვაჟი, ჭაბუკი ტობია, რომელსაც თევზი მოაქვს. მთავარანგელოზ რაფაელს მიმართავენ სნეულებათა დროს, მგზავრობის წინ, შორეულ უცხო ქვეყანაში ყოფნისას, მწუხარების, უიმედობისა და სასოწარკვეთილების დროს. შეწყნარებულ იქნა ორივეს ლოცვა ღვთის დიდების წინაშე და გაიგზავნა რაფაელი ორივეს განსაკურნავად, რათა აეხადა ლიბრი ტობითისათვის და მიეცა სარა, რაღუელის ასული, ტობიასათვის, ტობითის ძისთვის, და შეეკრა ასმოდავსი, ბოროტი სული, რადგან ტობიას უნდა ხვდომოდა წილად სარას დამკვიდრება. ერთსა და იმავე დროს იყო, რომ შემოვიდა თავის სახლში უკან მობრუნებული ტობითი და ჩამოვიდა თავისი ზემოთვალიდან რაღუელის ასული სარა. — (ტობ.3:16) მე ვარ რაფაელი, ერთი იმ შვიდ წმიდა ანგელოზთაგანი, რომელნიც აღავლენენ წმიდათა ლოცვებს და ამაღლდებიან წმიდის დიდების წინაშე. შეძრწუნდნენ ორივენი და ქვედაემხნენ, რადგან შეიპყრო ისინი შიშმა. უთხრა მათ რაფაელმა: ნუ გეშინიათ, მშვიდობა იყოს თქვენდა. აკურთხევდეთ ღმერთს უკუნისამდე. — (ტობ.12:15-17) წმიდანთა ცხოვრება, ტომი IV, თბილისი, 2003 წ. ↑ წიგნი ტობითასი (ტობ.3:16) ↑ წიგნი ტობითასი (ტობ.12:15-17)
ურიელ მთავარანგელოზი

ურიელ მთავარანგელოზი (ებრ. אוּרִיאֵל‎ — «ღვთაებრივი ცეცხლი და ნათელი, განმანათლებელი») ბერმონაზონთა და ღვთისმეტყველთა მფარველად ითვლება. იგი გვინათლებს გონებას, რათა შევძლოთ ღვთიურ საიდუმლოთა და წმიდა წერილის შეცნობა; მთავარანგელოზი ურიელი მონანულთა მფარველიცაა; ხატებზე მას გამოსახავენ ცეცხლოვანი ან გაშიშვლებული მახვილით. მიპასუხა ანგელოზმა, რომელიც ჩემთან იყო გამოგზავნილი, რომლის სახელია ურიელი. — (3 ეზდრ.4:1) შვიდ დღეს ვმარხულობდი, მგლოვარე და მოტირალი, როგორც მიბრძანა ურიელ ანგელოზმა. — (3 ეზდრ.5:20) სად არის ურიელ ანგელოზი, პირველად რომ გამომეცხადა? რადგან მან თავად გადამაცდინა გონების ზღვარს; და ჩაიშალა ჩემი მიზანი და ჩემი ლოცვა-ვედრება საყვედურად მექცა. — (3 ეზდრ.10:28) „წმიდანთა ცხოვრება“, ტომი IV, თბილისი, 2003 წ. ↑ წიგნი ეზრასი (3 ეზდრ.4:1) ↑ წიგნი ეზრასი (3 ეზდრ.5:20) ↑ წიგნი ეზრასი (3 ეზდრ.10:28)
სელაფიელ მთავარანგელოზი

სელაფიელ მთავარანგელოზი (ებრ. שאלתיאל‎, სალაფიილ) — მლოცველს ნიშნავს. იგი ადამიანებს უხილავად შეეწევა ლოცვისას. ხატებზე სელაფიელი ლოცვით მდგომარეობაში გამოიხატება: თვალებდახრილი და მკერდზე ხელებდაწყობილი; ზოგჯერ მას ხელში ანთებული სანთელი და საკმეველი უჭირავს. მეორე ღამეს იყო, რომ მომევლინა სალაფიელი, ხალხის წინამძღოლი და მითხრა: სად იყავი და რად გაქვსო მწუხარე სახე — (3 ეზდრ.5:16) წმიდანთა ცხოვრება, ტომი IV, თბილისი, 2003 წ. ↑ წიგნი ეზრასი (3 ეზდრ.5:16)
იეგუდიელ მთავარანგელოზი

თარგი:Dead end იეგუდიელ მთავარანგელოზი (ებრ. יהודיאל — იეჰუდიელ «ღვთის დიდება») ის ადიდებს უფალს, განამტკიცებს და შუამდგომლობს მოღვაწეებს. გარდა ამისა, ის ითვლება მოგზაურთა მფარველად და გაჭირვებულთა შემწედ. ხატებზე ეგუდიელს მარჯვენა ხელში ოქროს გვირგვინი უჭირავს, მარცხენაში კი - შოლტი სამი წითელი (ან შავი) ტოტით. „წმიდანთა ცხოვრება“, ტომი IV, თბილისი, 2003 წ.
ვარახიელ მთავარანგელოზი

მთავარანგელოზი ვარახიელი (ებრ. ברכיאל, „ღვთის კურთხევა“) — ქრისტიანულ რელიგიაში ადამიანებისთვის ღვთიური მოწყალების გამომთხოველი მთავარანგელოზი. ძირითადად ვარახიელი მოწამეთა, აღმსარებელთა და მოსაგრეთა მფარველად ითვლება. ხატწერაში მთავარანგელოზ ვარახიელის სამოსელზე ვარდისფერ ყვავილთა სიმრავლე გამოისახება, რაც სულიწმიდის ნიჭთა სიმბოლოა. წმიდანთა ცხოვრება, ტომი IV, თბილისი, 2003 წ.
ლიზინგი

ლიზინგი (ინგლ. to lease — „იჯარით, ქირით გაცემა“) — ქირავნობის მსგავსი ურთიერთობა, რომელიც უმეტესად ქონების გამოსყიდვით სრულდება. ლიზინგის დროს სალიზინგო კომპანია შეისყიდის საწარმოო აქტივს (დანადგარს, მოწყობილობას, სამშენებლო ტექნიკას, ავტომობილს და უძრავ ნივთსაც კი), რომელსაც ყოველთვიური საზღაურის გადახდის სანაცვლოდ გადასცემს ლიზინგის მიმღებს მფლობელობაში სარგებლობის უფლებით. ლიზინგის ვადის ბოლოს კი, ხელშეკრულებით გათვალისწინებული ყველა ვალდებულების შესრულების შემთხვევაში, აქტივი შეიძლება გადავიდეს ლიზინგის მიმღების საკუთრებაში. ლიზინგის ხელშეკრულება იჯარისა და ქირავნობის ხელშეკრულებების მსგავსია. თანამედროვე ლიზინგის წარმოშობა უკავშირდება სატელეფონო კომპანია „ბელს“ (აშშ), რომლის ადმინისტრაციამ 1877 წელს გადაწყვიტა გაყიდვის ნაცვლად ტელეფონების იჯარით გაცემა. სალიზინგო ოპერაციების შესრულება და სალიზინგო კომპანიების დაფუძნება მსოფლიოში XX საუკუნის II ნახევრიდან დაიწყო. პირველი მსხვილი სალიზინგო ოპერაციები განხორციელდა 1941-1945 წლებში, როდესაც აშშ-ის მთავრობამ II მსოფლიო ომში „ლენდ ლიზის კანონის“ (Lend-Lease Act) საფუძველზე, საომარი აღჭურვილობა გრძელვადიანი იჯარით გადასცა თავის მოკავშირე ქვეყნებს, მეტწილად — საბჭოთა კავშირს. სალიზინგო ურთიერთობის მარეგულირებელი მნიშვნელოვანი საერთაშორისო აქტია 2008 წწლის 13 ნოემბრის, კერძო სამართლის უნიფიკაციის საერთაშორისო ინსტიტუტის (UNIDROIT) მოდელური კანონი ლიზინგის შესახებ. საქართველოში სალიზინგო ურთიერთობები რეგულირდებოდა 2002 წლის 7 მაისის საქართველოს კანონით „სალიზინგო საქმიანობის ხელშეწყობის შესახებ“, რომელიც ძალადაკარგულად გამოცხადდა 2011 წლის 13 ოქტომბერს, საქართველოს სამოქალაქო კოდექსში ცვლილების შეტანის შედეგად. ლიზინგის ხელშეკრულების შინაარსი, სალიზინგო ურთიერთობის მხარეთა (ლიზინგის გამცემი და მიმღები) უფლებები, მოვალეობები და მასთან დაკავშირებული სხვა საკითხები დღეისათვის განსაზღვრულია საქართველოს სამოქალაქო კოდექსის 576-ე და 5806-ე მუხლებით. სალიზინგო ურთიერთობის მარეგულირებელ დებულებებს ასევე შეიცავს საქართველოს საგადასახადო კოდექსი. 2001 წელს დაარსდა სს „საქართველოს ბანკის“ შვილობილი საწარმო – შპს „საქართველოს სალიზინგო კომპანია“, რომელმაც პირველმა შესთავაზა კლიენტებს სალიზინგო მომსახურება. დღეისათვის სალიზინგო ბაზარს ინაწილებს შემდეგი საწარმოები: სს „თიბისი ლიზინგი“, შპს „ალიანს ჯგუფი საქართველო“, შპს „საქართველოს სალიზინგო კომპანია“, შპს „მოგო“, სს „ბბ ლიზინგი“. აშშ-მა ლიზინგით შეიარაღების მიწოდების ფორმა კიდევ ერთხელ გამოიყენა 2022 წელს უკრაინის დასახმარებლად რუსეთის აგრესიის წინააღმდეგ. ლიზინგი[მკვდარი ბმული] Lease Journal Entries
Uriah Heep-ის დისკოგრაფია

აქ წარმოდგენილია ბრიტანული როკ ჯგუფის Uriah Heep–ის დისკოგრაფია. Uriah Heep–ის ჩარტის პოზიციები გაერთიანებულ სამეფოში ↑ 1.0 1.1 1.2 http://www.allmusic.com/artist/uriah-heep-p5733 ↑ 2.0 2.1 2.2 2.3 http://www.everyhit.com/searchsec.php ↑ 3.0 3.1 3.2 დაარქივებული ასლი. დაარქივებულია ორიგინალიდან — 2016-01-05. ციტირების თარიღი: 2009-10-30. ↑ 4.0 4.1 4.2 http://www.bpi.co.uk/ ↑ 5.0 5.1 http://www.allmusic.com/artist/p5733
ჟან გაბენი

ჟან გაბენი (ფრანგ. Jean Gabin, ნამდვილი სახელი და გვარი ჟან-ალექსის მონკორჟე ფრანგ. Jean-Alexis Moncorgé; (დ. 17 მაისი 1904, პარიზი, საფრანგეთი ― გ. 15 ნოემბერი 1976, ნიუ-სიურ-სენი, ილ-დე-ფრანსი, საფრანგეთი) — გამოჩენილი ფრანგი მსახიობი და ომის გმირი. დაიბადა პარიზში, საფრანგეთი; გაიზარდა სოფელ მერიელში სენ-ე-უაზის პრეფექტურაში (ამჟამინდელი ვალ-დ'უაზის დეპარტამენტი) პარიზიდან ჩრდილოეთით 35 კილომტერში. კაბარეს მსახობების შვილი, შავ მუშად მუშაობდა, თუმცა 19 წლის ასაკში შოუ ბიზნესში მოხვდა მცირე როლით ფოლი-ბერჟერის სპექტაკლში. ჯარში გაწვევამდე აგრძელებდა სხვადასხვა მეორეხარისხოვანი როლების შესრულებას. სამხედრო ვალის მოხდის შემდეგ გაბენი ისევ გართობის ბიზნესში ბრუნდება. ამ დროს ირჩევს ფსევდონიმად „ჟან გაბენს“ პარიზის სამუსიკო ჰოლებში თუ ოპერეტებში შემოთავაზებული როლების შესრულებისას. შემდეგ ერთ-ერთ თეატრალურ დასთან ერთად სამხრეთ ამერიკაში ტურით მიმგზავრება, საფრანგეთში დაბრუნებისას კი სამსახურს მულენ-რუჟში პოულობს. მისი სამსახიობო ნიჭი ამ პერიოდში სულ უფრო შესამჩნევი ხდება და, შესაბამისად, უკეთესი როლებიც შესთავაზეს, რის შედეგადაც 1928 წელს ორ მუნჯ ფილმში იღებს მონაწილეობას. ორი წლის შემდეგ ის ადვილად ერთვება გახმოვანებულ კინემატოგრაფიაში როლით 1930 წლის პათე ფრერის ფილმში „Chacun sa Chance“ (თითოეულს თავისი შანსი). მეორეხარისხოვანი როლებით გაბენი ოთხ წელიწადში 25-მდე ფილმში იღებს მონაწილეობას. თუმცა ნამდვილი წარმატება მოჰყვა მის შესრულებას ჟულიენ დიუვივიეს 1934 წლის ფილმში „მარია შაპდელენი“. 1935 წლის ფილმში „უცხოური ლეგიონი“ შესრულებული რომანტიკული გმირის როლით გაბენი ვარსკვლავის სახელს იხვეჭს. მომდევნო წელს, ისევ დიუვივიესთან ერთად, უაღრესად წარმატებულ ფილმში „პეპე ლე მოკო“ (1937) გაბენი საერთაშორისო აღიარებას ჰპოულობს. იმავე წელს გაბენი თამაშობს ჟან რენუარის ფილმში „La Grande Illusion“, რომელსაც კინოგაქირავებაში უდიდესი წარმატება და კრიტიკოსთა უმაღლესი შეფასება მოჰყვა, ნიუ-იორკშიც კი, სადაც ის არნახულად დიდ ხანს — ექვს თვეს გადიოდა კინოთეატრებში. ჰოლივუდიდან უამრავი შემოთავაზების მიუხედავად გაბენი მათ თავდაპირველად უარით ისტუმრებდა მეორე მსოფლიო ომის დაწყებამდე. გერმანიის მიერ საფრანგეთის ოკუპაციის დროს ის ჟან რენუასა და ჟულიენ დიუვივიესთან ერთად ამერიკაში გამეგზავრა. 1939 წელს მეორე ცოლთან განქორწინების შემდეგ, ჰოლივუდის პერიოდში, გაბენი მარლენ დიტრიხთან სასიყვარულო ურთიერთობას იწყებს. მისი ამერიკული ფილმები წარმატებით ვერ სარგებლობს და რთული ხასიათისა გამო ჰოლივუდის კარიერა ჩავარდნის პირას მიჰყავს. გაბენი გენერალ დე გოლის ფრანგულ განმათავისუფლებელ არმიას უერთდება, სადაც ის სამხედრო მედალსა (Médaille Militaire) და ომის ჯვარს (Croix de Guerre) იხვეჭს საბრძოლო დამსახურებისთვის ჩრდილოეთ აფრიკაში მოკავშირეებთან ბრძოლებში. გამარჯვების დღის შემდეგ, გაბენი იმ სამხედრო კონტინგენტის ნაწილი იყო, რომელიც განთავისუფლებულ პარზში ტრიუმფულად შევიდა. ჟურნალისტების მიერ ფირზე აღბეჭდილია სცენა, სადაც მოუთმენლად მომლოდინე მარლენ დიტრიხი ხალხმრავალ ქუჩაში გაბენს მოჰკრავს თვალს სამხედრო ტანკზე და მისკენ გარბის. ვიკისაწყობში არის გვერდი თემაზე: ჟან გაბენი ჟან გაბენი კინოფილმების ინტერნეტ-მონაცემთა ბაზაში